text: AB hevur sett nýggjan høvuðsungdómsvenjara
text: #000002
text: AB hevur kunngjørt nýggja høvuðsungdómsvenjara.
text: #000003
text: Seinastu mánaðirnar hevur AB leitað eftir nýggjum høvuðsungdómsvenjara, og hann er nú funnin. Fyri fyrstu ferð í søgu felagsins er útlendskur høvuðsungdómsvenjari settur í starv, tí nýggi ungdómsmennarin er danski Philip Eades, sum hevur skrivað tvey ára langan sáttmála við AB.
text: #000004
text: Philip er 50 ára gamal, úr Keypmannahavn og hevur drúgvar royndir við at venja ungdóm og arbeiða við fólki. Hann hevur UEFA B-venjaraprógv og er eisini útbúgvin námsfrøðingur.
text: #000005
text: Í fleiri ár hevur danin starvast sum ungdómsvenjari hjá m.a. B1903, ið er eitt danskt høvuðsstaðarfelag við tilknýti til FCK. Síðstu tvey árini hevur hann tó verið fulltíðarsettur høvuðsungdómsvenjari hjá Nørrebro United, har felagið hevur upplivað eina stóra øking í limatalinum, meðan Philip hevur staðið við róðrið.
text: #000006
text: Philip Eades er ein ágrýtin og miðvísur venjari, ið vit vænta fer at hava ógvuliga jaliga ávirkan á okkara ungdómsarbeiði í samstarvi við hinar ungdómsvenjararnar í felagnum.
text: #000007
text: Føroyingar til ella úr føroyskum fótbólti
text: #000011
text: Toppskjúttar í Evropafótbólti fyri føroysk lið
text: #000012
text: Bolt.fo er føroysk heimasíða, ið fyrst og fremst varpar ljós á føroyskan fótbólt, ið er best umtókta ítróttagrein í Føroyum, bæði hvat viðvíkur virknum limum og áskoðarum. Bolt.fo gevur umrøðu til vaksnamannadeildirnar og ungdómsdeildirnar hjá báðum kynum eins og vit fylgja føroyingum, ið royna seg uttanlands.
  Hevur tú eitt hugskot ella evnið, ið heimasíðan skuldi tikið upp, send so teldupost til bolt@bolt.fo ella ring tlf. 228660.
text: #000013